iraklixyz/georgian-wikipedia-cleaned huggingface dataset:
გაბოროტებული მკვდრები

„გაბოროტებული მკვდრები“ — 1981 წლის ზებუნებრივი საშინელებათა ფილმი, რომლის რეჟისორია სემ რეიმი, რომელიც ბრიუს კემპბელთან ერთად, აგრეთვე ფილმის აღმასრულებელი პროდიუსერიცაა. მონაწილეობენ ბრიუს კემპბელი, ელენ სენდვაისი და ბესტი ბეიკერი.

ფილმში მოთხრობილია ხუთი სტუდენტის ამბავი, რომლებიც დასასვენებლად მიემგზავრებიან ტყეში მიტოვებულ ხის სახლში. მას შემდეგ, რაც ისინი აღმოაჩენენ აუდიოფირს, რომელიც ათავისუფლებს დემონებს, მათ სულებს შეიპყრობენ დემონები, რასაც მოჰყვება ქაოსი. სემ რეიმმა და მსახიობთა ჯგუფმა გადაიღეს მოკლემეტრაჟიანი ფილმი-პროტოტიპი სახელად „ტყეში“, რათა აღეძრათ ინტერესი პოტენციური ინვესტორებისთვის, რომლებაც რეიმის გამოუყვეს 90,000 აშშ დოლარი „გაბოროტებული მკვდრების“ გადასაღებად. ფილმის გადაღებები მიმდინარეობდა მორისტაუნში (ტენესი) მდებარე განცალკევებულ კაბინაში. გადაღების პროცესი მეტად რთული და არაკომფროტული აღმოჩნდა მსახიობთა და გადამღებთა ჯგუფისათვის.

მოკლებიუჯეტიანი საშინელებათა ფილმით დაინტერესდა პროდიუსერი ირვინ შაპირო, რომლის დახმარებითაც „გაბოროტებული მკვდრები“ ნაჩვენები იქნა კანის კინოფესტივალზე 1982 წელს. და დაარწმუნა კომპანია გამხდარიყო ფილმის დისტრიბუტორი. მიუხედავად იმისა, რომ ფილმმა აშშ-ში მხოლოდ 2.4 მილიონი დოლარი გამოიმუშავა, ქვეყნის გარეთ ფილმს დიდი წარმატება ხვდა წილად, რომლის შემოსავალმა 27 მილიონი დოლარი შეადგინა, მსოფლიოს მასშტაბით — 29.4 მილიონი. კრიტიკოსებმა უმაღლესი შეფასებები მისცეს ფილმს. საერთო განხილვების საიტ -ზე ფილმის მთლიანი რეიტინგია 95%. „გაბოროტებული მკვდრები“ იქცა საკულტო კლასიკად და დასახელდა ყველა დროის ერთ-ერთ საუკეთესო საშინელებათა ფილმად. მისმა წარმატებამ საფუძველი ჩაუყარა სემ რეიმისა და ბრიუს კემპბელის რამდენიმე წლიან წარმატებულ თანამშრომლობას. მათი თანამშროლობის ერთ-ერთი მაგალითია „ადამიანი ობობას“ ტრილოგია.

„გაბოროტებული მკვდრები“ იქცა მედია-ფრენჩაიზად. პირველ ნაწილს მოჰყვა ორი გაგრძელება „გაბოროტებული მკვდრები “ (1987) და „ბნელეთის არმია“ (1992), ისევე როგორც ვიდეო თამაშები, კომიქსები და ტელესერიალი. ფილმის პროტაგონისტი ეშ უილიამსი მიჩნეულია საკულტო პერსონაჟად. 2013 წელს გამოვიდა სერიის მეოთხე ფილმი „გაბოროტებული მკვდრები“, რომელიც ორიგინალი ფილმის რიმეიკი და ამასთანავე გაგრძელებაცაა. ფილმის პროდიუსერები არიან რეიმი, კემპბელი და რობერტ ტაპერტი. 2015 წელს გამოვიდა ტელესერიალი სახელწოდებით „ეში გაბოროტებული მკვდრების წინააღმდეგ“.
ვეფსები

ვეფსები ( ვეფსა, ბეფსა, ლუდინკაუ; ჩუდ — ოფიციალური სახელწოდება 1917 წლამდე) — კარელებთან ახლო მდგომი ფინურ-უნგრული მოდგმის ხალხი. ცხოვრობენ მცირე ჯგუფებად ლენინგრადისა და ვოლოგდის ოლქების რაიონებში რუს მოსახლეობას შორის და კარელიის რესპუბლიკაში. რაოდენობა დაახლოებით 9 ათასი კაცია (1970). ენა — ვეფსური, ლაპარაკობენ რუსულადაც. ვეფსები ძველი ფინური ტომების ვესების შთამომავლები არიან. მოსახლეობის უმრავლესობა სოფლის მეურნეობაშია დასაქმებული.
ალექსი ვეფხვაძე

ალექსი ივანეს ძე ვეფხვაძე (დ. 1 ივნისი, 1921, თბილისი — გ. 17 დეკემბერი, 1982, იქვე) — ქართველი საბჭოთა ფერმწერი, საქართველოს სსრ დამსახურებული მხატვარი (1965). ივანე ვეფხვაძის შვილი, ჯოვანი ვეფხვაძის მამა.

ბიოგრაფია
1945 წელს დაამთავრა თბილისის სამხატვრო აკადემია (ხელმძღვანელი უ. ჯაფარიძე), ხოლო 1948 წელს ი. რეპინის სახელობის ლენინგრადის სამხატვრო ინსტიტუტი. ვეფხვაძის ფერწერა მონოქრომულია.

ნამუშევრები:
„ბაგრატიონის დაჭრა ბოროდინოს ბრძოლაში“ (1948);
„ი. ბ. სტალინის გადასახლება ბათუმიდან 1903 წელს“ (1949; სსრკ სახელმწიფო პრემია 1951);
„კ. მარქსი და ნ. ნიკოლაძე“ (1957);
ორმო (სერიალი)

ორმო  (თურქ. ) — -ის წარმოებული თურქული სერიალი. პირველი სერია ეთერში გავიდა 2017 წლის 23 ოქტომბერს, ტელეკომპანია -ზე. მთავარ როლში

არიან ცნობილი თურქი მსახიობები არას ბულუთ იინემლი და დილან ჩიჩეკ დენიზი.

სიუჟეტი
სერიალი მოგვითხრობს სტამბოლის ერთ-ერთი სახიფათო რაიონის "ორმოს" შესახებ, რომელსაც მართავს კუჩევალების ოჯახი. როდესაც ორმოში მდგომარეობა დაიძაბა და კუჩევალებმა იგრძნეს რაიონის დაკარგვის საფრთხე, მიმართეს თავიანთ უმცროს ვაჟს, იამაჩს, რომელიც სახლიდან დიდი ხნის წინ წავიდა. იამაჩი ცდილობს ორმოს გადარჩენას, თუმცა რაიონისგან თავის დაღწევა არც თუ ისე ადვილია.

მსახიობები
სერხი სამპერი

სერხი სამპერ მონტანია ; დ. 20 იანვარი, 1995, ბარსელონა, ესპანეთი) — ესპანელი ფეხბურთელი, იაპონიის საფეხბურთო კლუბ „ვისელ კობეს“ წევრი, პოზიციით საყრდენი ნახევარმცველი. სამპერი „ბარსელონის“ აღზრდილია. 2016 წლიდან 2018 წლამდე იჯარის წესით ასპარეზობდა „გრანადასა“ და „ლას-პალმასში“.

ტიტულები
ბარსელონა
ლა ლიგა: 2015/16
ესპანეთის თასი: 2014/15, 2015/16
ესპანეთის სუპერთსი: 2016, 2018
უეფა-ს ჩემპიონთა ლიგა: 2014/15
ფიფა-ს მსოფლიო საკლუბო ჩემპიონატი: 2015
მენლი I გირეი

მენლი გირეი (; დ. 1445, ყირიმის სახანო — გ. 4 აპრილი, 1515, ბახჩისარაი, ყირიმის სახანო) — ყირიმის ხანი სამჯერ: 1467, 1469–1475 და 1478–1515 წლებში, ყირიმის სახანოს დამაარსებლის, ჰაჯი გირეის მეექვსე ვაჟი.

ბიოგრაფია
მენლი გირეის ყირიმის ტახტისათვის თავის ძმებთან გაუთავებელი ბრძოლების შემდგომ, დასუსტებული და ოსმალების მიერ დამორჩილებული სახანოს მართვა ხვდა წილად, თუმცა მან ამ საქმეს თავი წარმატებით გაართვა. მენლი გირემ ყირიმის სახანო ჩინგიზ-ყაენის შთამომავალთა მიერ შექმნილ სახელმწიფოებში მოწინავედ აქცია. მასზე დიდხანს ყირიმი არავის უმართავს.

1480 წელს მენლიმ კავშირი შეკრა მოსკოვის დიდ მთავარ, ივანე -სთან. მათი ალიანსი პოლონეთ-ლიტვის, დიდი ურდოსა და ასტრახანის სახანოს წინააღმდეგ იყო შექმნილი. ამ ფაქტმა ხელი შეუწყო დიდი ურდოს შემადგენლობიდან რუსული სახემლწიფოების გამოსვლას. ყირიმის გაძლიერებას ხელი შეუწყო გენუელებთან დამყარებულმა სავაჭრო ურთიერთობამ და ოსმალების მფარველობამ. 1502 წელს ყირიმელმა თათრებმა დაამარცხეს ოქროს ურდოს უკანასკნელი ხანი და დაიპყრეს ურდოს დედაქალაქი – სარაი. მენლი გირეიმ თავის თავს ხაგანი, ანუ უმაღლესი ხანი და ჩინგიზ-ყაენის რეალური მემკვიდრე უწოდა. 1504 წელს დააფუძნა ოჩაკოვის ციხე-ქალაქი. 1512 წელს საკუთარ სიძესა და მომავალ სულთანს, სელიმს დაახმარა ჯარი ოსმალეთის ტახტისათვის გაჩაღებულ ომში. მენლი გარდაიცვალა 1515 წელს, ქალაქ სალაჩიკში, დაკრძალეს იქვე. მის შემდეგ ყირიმის ხანი გახდა მისი უფროსი ვაჟი, მეჰმედი.
ადინის მეჩეთი

ადინის მეჩეთი (ბენგალი: িা ি) - ყველაზე დიდი მეჩეთის ნანგრევები ინდოსტანის ნ/კ–ზე. განლაგებულია ინდოეთის დასავლეთ ბენგალის შტატში. თარიღდება საუკუნით. წარმოადგენდა ბენგალიის სასულთნოს საიმპერატორო მეჩეთს.
დიზაინი
მეჩეთის დიზაინში შერწყმულია ბენგალური, არაბული, სპარსული და ბიზანტიური არქიტექტურის ელემენტები. ის აგებულია ქვისა და აგურისაგან. მისი გეგმა დამასკოს დიდი მეჩეთის გეგმის ასლია. მეჩეთს ჰქონდა სწორკუთხოვანი თიხის კონსტრუქციის ფორმა ღია ეზოთი, ჰქონდა რამდენიმე ასეული გუმბათი. სტრუქტურის ზომებია: 172 97 მ. დასავლეთის მთლიანი კედელი ისლამამდელი პერიოდის სასანიანთა საიმპერიო სტილის გამოძახილია. მეჩეთის ყველაზე მნიშვნელოვან თავისებურებას წარმოადგენს მისი მონუმენტური თაღი ცენტრალური ნავის ნაწილში. მსგავსი უზარმაზარი თაღი პირველი იყო სუბკონტინენტზე და კიდევ ერთი თავისებურება იყო სასანიდურ სტილთან მსგავსება. მეჩეთი შეგნებულად გამოსახავდა სასანიდი იმპერატორების სიდიადეს. სამლოცველო დარბაზი ხუთი გასასვლელისაგან შედგება. ხოლო ეზოს გარშემო არსებული ჩრდილოეთის, სამხრეთის და აღმოსავლეთის მონასტრები სამმაგი გასასვლელისაგან. საერთო ჯამში ამ შენობას ჰქონდა 260 სვეტი და 387 თაღოვანი ფუძე. ეზოს შიდა ნაწილი წარმოადგენს 92 თაღისაგან შექმნილ უწყვეტ ფასადს. ჯერ კიდევ არსებობს შიდა შემაღლებული პლატფორმა, რომელიც სულთნებისა და მათი ჩინოვნიკების გალერეას ქმნიდა. დასავლეთის კედელთან არის განთავსებული სულთნების სამარხი.
ისტორია
მეჩეთი აგებულია სიქანდარ-შაჰის დროს. სიქანდარი იყო ბენგალიის სასულთნოს ილიასების დინასტიის მეორე შაჰი. მეჩეთი ისეა დაპროექტებული, რომ გამოჩენილიყო სამეფოს იმპერიული ამბიციები საუკუნეში დელის სასულთნოს წინააღმდეგ ორჯერ გამარჯვების შემდეგ. შესაძლოა, მეჩეთი აგებული იყოს ინდუსურ-ბუდისტური ტაძრების და მონასტრების ნანგრევებზე იმდენად, რამდენადაც მისი შიდა კედელი შეიცავს დამსხვრეულ ინდურ სკულპტურებს. ენციკლოპედია „ირანიკა“ს თანახმად, მეჩეთის სამშენებლო მასალა შეიცავს ბენგალიის ტაძართა ქვებს.

მეჩეთის წარწერები სიქანდარ-შაჰს ასახელებენ, როგორც „ამაღლებულ სულთანს“, „ხალიფას ერთგულს“. სულთანი დაკრძალულია კედელთან, რომელიც მექისკენ არის მიმართული. მეჩეთი მდებარეობს ამჟამად დანგრეულ ქალაქ პანდუაში, რომელიც ბენგალიის სასულთნოს ძველი დედაქალაქი იყო.

ის დაზიანდა ბრიტანეთის მმართველობის და მიწისძვრების დროს საუკუნეში.
ჯიტუ სანტალის აჯანყება
1932 წლის 3 დეკემბერს ჩრდილოეთ ბენგალიაში დაიწყო მემამულეთა წინააღმდეგ აჯანყება, რომელსაც სათავეში ედგა ჯიტუ სანტალი. აჯანყების უკანასკნელი ბრძოლები გაიმართა ადინის მეჩეთის ნანგრევებზე. აჯანყებულთა ნაწილი, რომელიც მიუბრუნდა ინდუისტურ რელიგიას, გაემართა ისტორიულ ქალაქ პანდუასაკენ, დაიკავა ადინის ნანგრევები და ჩაატარა ინდუისტური თაყვანისცემის დამამცირებელი რიტუალი, რათა არსებული მეჩეთი გადაეკეთებინათ ტაძრად.

ჯიტუმ, რომელიც ამის შემდეგ საკუთარ თავს განდის უწოდებდა, გამოაცხადა ბრიტანეთის რაჯას მმართველობის დასასრული და სათავეში ჩაუდგა ახალ მთავრობას მეჩეთიდან. ბოლოსდაბოლოს, შეიარაღებულ საპოლიციო ძალებთან ბრძოლის შემდეგ ჯიტუ ბრძოლაში დაიღუპა მეჩეთის სიახლოვეს. პოლიციამ ცეცხლი მას შემდეგ გახსნა, რაც ჯიტუმ უარი განაცხადა დანებებაზე.
ვეტერნი

ვეტერნი — ტბა შვედეთის სამხრეთ ნაწილში, 88.5 მ სიმაღლეზე. სიგრძე 129 კმ, სიგანე 28 კმ-მდე. ფართობი 1900 კმ². მაქსიმალური სიღრმე 119 მ. წყალშემკრები აუზის ფართობი დაახლოებით 6 000 კმ². ტბის სამხრეთ ნაწილში არის კუნძული ვისინგსე. ვეტერნის ღრმა ქვაბული წარმოადგენს პლეისტოცენური მყინვარებით დამუშავებულ გრაბენს. ფსკერი და ნაპირები კლდიანია. განსაკუთრებით მაღალია ციცაბო აღმოსავლეთი ნაპირი. საზრდოობს წყაროებით. წყალი გამჭვირვალეა და ცივი (ივლისის საშ. ტემპერატურა 6-7°), წყლის დონის მრავალწლიური რყევა 1 მ-ს აღემატება. შეიმჩნევა სეიშები, იცის ძლიერი ღელვა, რის გამოც გვიან იყინება (თებერვალი). ვეტერნის ბალტიის ზღვასთან აკავშირებს მდინარე მოტალა და გეტა-კანალი, ჩრდილოეთის ზღვასთან — ვენერნის ტბა და მდინარე გეტა-ელვი. ვეტერნის ნაპირებზეა ქალაქები: მოტალა, პუსკვარნა, კარლსბორგი და სხვა.
დილან ჩიჩექ დენიზი

დილან ჩიჩექ დენიზი (; დ. 28 თებერვალი, 1995) — თურქი მსახიობი და მოდელი. 2014 წელს იგი წარადგინეს სილამაზის კონკურს „მის სამყაროზე“ თურქეთის სახელით.

როგორც მსახიობი, ტელემაყურებლებისთვის ცნობილი გახდა სენა ქოჩოვალის როლით ტელესერიალში „ორმო“.

ბიოგრაფია
დილანი დაიბადა 1995 წელს სივასში, პედაგოგების ოჯახში. 15 წლის ასაკში მან დაწერა წიგნი სახელწოდებით „მეგონა, რომ მზე დედაჩემი იყო“.. 17 წლის ასაკში კი სასკოლო თეატრალურ კონკურსში გაიმარჯვა.

დილანი 2014 წელს მონაწილეობდა სილამაზის კონკურსში „მის თურქეთი“, სადაც დაიკავა მეორე ადგილი.

ფილმოგრაფია
ნერჟედინი

ნერჟედინი (ძვ. ნერჟეტინ, — ისტორიული უბანი ჩეხეთის ქალაქ ოლომოუცში და საკადასტრო ერთეული ქალაქის დასავლეთ ნაწილში.
ნერჟედინში გადის ტრასა /448 და ასევე აქ მდებარეობს პალაცკის უნივერსიტეტის ფიზკულტურის ფაკულტეტი და უნივერსიტეტის საერთო საცხოვრებლების დიდი ნაწილი.

ოლომოუცის უბნები
ბელიდლა • ჩერნოვირ • დროჟდინ • ჰეჲჩინ • ჰოდოლანი • ჰოლიცე • ხომუტოვ • ხვალკოვიცე • კლაშტერნი ჰრადისკო • ლაზცე • ლოშოვ • ნედჳეზი • ნემილანი • ნერჟედინ • ნოვა ულიცე • ნოვე სადი • ნოვი სჳეტ • ოლომოუც • პავლოჳიჩკი • პოველ • რადიკოვ • რჟეპჩინ • სლავოჳინ • სვატი კოპეჩეკ • ტოპოლანი • ტინეჩეკ
ივანე ნასიძე

ივანე (ვანო) სულხანის ძე ნასიძე (დ. 26 მაისი, 1964, თბილისი — გ. 2012, ლაიფციგი) — ქართველი მეცნიერი, გენეტიკოსი, ანთროპოლოგი. ნასიძე იყო კავკასიის რეგიონში ადამიანთა პოპულაციების მოლეკულური ანთროპოლოგიის მკვლევარი. კომპოზიტორ სულხან ნასიძის შვილი.

ივანე ნასიძე დაიბადა 1964 წელს. სწავლობდა თბილისის სახელმწიფო უნივერსიტეტის ბიოლოგიის ფაკულტეტზე. 1984-1986 წლებში სწავლა განაგრძო მოსკოვის სახელმწიფო უნივერსიტეტში. 1991–1995 წლებში იყო საქართველოს მეცნიერებათა აკადემიის მცენარეთა ბიოქიმიის ინსტიტუტის მეცნიერ-თანამშრომელი, შემდეგ სამეცნიერო სამუშაოზე იმყოფებოდა იტალიასა და ამერიკის შეერთებულ შტატებში. თბილისის სახელმწიფო უნივერსიტეტში სადოქტორო დისერტაცია დაიცვა თემაზე: „ადამიანის კავკასიური პოპულაციების გენეტიკური მრავალფეროვნება“. 1998 წლიდან გარდაცვალებამდე მოღვაწეობდა მაქს პლანკის ევოლუციური ანთროპოლოგიის ინსტიტუტის გენეტიკის დეპარტამენტში (ლაიფციგი, გერმანია). 2008 წელს იყო ილიას სახელმწიფო უნივერსიტეტის მოწვეული პროფესორი. გარდაიცვალა 2012 წელს ლაიფციგში, საკუთარ სამუშაო ოთახში, 47 წლის ასაკში. იგი იყო კავკასიის პოპულაციების გენეტიკური ისტორიის შესახებ არაერთი ნაშრომის ავტორი.
სამედ ბეი მეჰმანდაროვი

სამედ ბეი მეჰმანდაროვი (; სამედ ბეი სადიკ ბეის ძე მეჰმანდაროვი; დ. 16 ოქტომბერი, 1855, ლენქორანი, რუსეთის იმპერია — გ. 12 თებერვალი, 1931, ბაქო, აზერბაიჯანის სსრ) — რუსეთის იმპერიის არმიის არტილერიის სრული გენერალი, აზერბაიჯანის დემოკრატიული რესპუბლიკის პარლამენტის დამოუკიდებელი ფრაქციის წევრი. აზერბაიჯანის დრ-ის სამხედრო მინისტრი, აზერბაიჯანის სსრ-ის სამხედრო მოღვაწე.

ადრეული წლები
სამედ ბეი მეჰმანდაროვი დაიბადა 1855 წლის 16 ოქტომბერს, ქალაქ ლენქორანში. სწავლობდა ბაქოს გიმნაზიაში, ხოლო 16 წლის ასაკში, იგი სანქტ-პეტერბურგის კონსტანტინოვკის საარტილერიო სკოლაში შევიდა. 1875 წლის დეკემბერში, მას მიენიჭა პოდპორუჩიკის წოდება და მესამე ხარისხის „წმინდა სტანისლავის“ ორდენი. 1890 წელს მიიღო კაპიტნის, 1898 წელს პოდპოლკოვნიკის, 1901 წელს პოლკოვნიკის და 1904 წელს გენერალ-მაიორის წოდება. მეჰმანდაროვს, რომელიც რუსეთ-იაპონიის ომში უდიდესი სიმამაცით გამოირჩეოდა, 1908 წელს მიენიჭა არტილერიის სრული გენერალის წოდება.
ანივარდ მასოიანი

ანივარდ (ანი) მასოიანი (დ. 9 მაისი, 1974, ნინოწმინდა) — ნინოწმინდის მუნიციპალიტეტის მერი.

ბიოგრაფია
1991 წელს დაამთავრა ქ. ნინოწმინდის #2 საჯარო სკოლა, 1996 წელს ერევნის ეკონომიკურ-იურიდიული უნივერსიტეტის ფსიქოლოგიის ფაკულტეტი. 2000 წელს დაამთავრა თბილისის საერო ინსტიტუტი გაენათი-ს ფსიქოლოგიისა და ქართული ენის ფაკულტეტი - მასწავლებლის სპეციალობით. 1994 წლიდან მუშაობდა ქ. ნინოწმინდის საჯარო სკოლაში ქართული ენის მასწავლებლად. 2008-2009 წლებში მუშაობდა ქ. ნინოწმინდის #3 საჯარო სკოლის დირექტორად. 2009-2013 წლებში ეკავა ქ. ნინოწმინდის საგანმანათლებლო რესურსცენტრის უფროსის თანამდებობა. 2014 წლიდან იყო ნინოწმინდის მუნიციპალიტეტის საკრებულოს წევრი. 2017 წლის 14 ნოემბრიდან ნინოწმინდის მუნიციპალიტეტის მერი.

ჰყავს მეუღლე და ორი შვილი.
სანდრო ბრეგაძე

ალექსანდრე (სანდრო) ბრეგაძე (დ. 1 ოქტომბერი, 1971, თბილისი, საქართველოს სსრ, სსრკ) — ქართველი პოლიტიკოსი, ფილოსოფოსი.

1993 წელს დაამთავრა ივანე ჯავახიშვილის სახელობის თბილისის სახელმწიფო უნივერსიტეტის ფილოსოფია-ფსიქოლოგიის ფაკულტეტი. პოლიტიკური კარიერის დასაწყისში „დემოკრატიული აღორძინების კავშირის“ წევრი, 1999-2004 წლებში საქართველოს მე-5 მოწვევის პარლამენტის წევრი პარტიული სიით, საარჩევნო ბლოკი „საქართველოს აღორძინება“. იყო პარტია „თავისუფლების“ გენერალური მდივანი. 2010 წლის თბილისის საკრებულოს არჩევნებში კენჭს იყრიდა საბურთალოს მაჟორიტარულ ოლქში, სადაც ხმათა 4,51% მიიღო. 2014-2016 წლებში იკავებდა დიასპორის საკითხებში საქართველოს სახელმწიფო მინისტრის მოადგილის პოსტს. 2016 წელს მონაწილეობდა საპარლამენტო არჩევნებში „ქართული იდეის“ პარტიული სიით, კენჭს იყრიდა საბურთალოს მაჟორიტარულ ოლქში. 2017 წლიდან „ქართული მარშის“ ერთ-ერთი ლიდერი.
აზერბაიჯანის მთავრობის სახლი

აზერბაიჯანის მთავრობის სახლი — აზერბაიჯანის რესპუბლიკის მთავრობის შენობა, რომელიც ბაქოში, აზადლიღის (თავისუფლების) მოედანზე მდებარეობს. მთავრობის სახლის მთავარი მიზანია ერთიან შენობაში ყველა სამინისტროებისა და წამყვანი პროფილის სააგენტოების გაერთიანება.

ისტორია
1934 წელს საბჭოთა ხელისუფლებამ გამოაცხადა ტენდერი ბაქოს საბჭოთა სასახლის მშენებლობაზე (შემდგომში მთავრობის სახლი). კონკურსში გაიმარჯვეს ცნობილმა არქიტექტორებმა ლევ რუდნევმა, ვლადიმერ მუნცმა და კ. ტკაჩენკომ. მთავრობის სახლის შენობა 1936-1952 წლებში აშენდა. შენობის მშენებლობამ განაპირობა ლენინის მოედანის მშენებლობა (ახლა აზადლიღის მოედანი). 1955 წელს ვლადიმერ ლენინის ძეგლი შენობის წინ იდგა. გარდა ამისა, 1960-1970-იან წლებში ააშენეს სასტუმროები „აზერბაიჯანი” და  „აფშერონი”, 16-სართულიანი შენობები უზეირ ჰაჯიბეჯოვის ქუჩაზე, ასევე ააშენეს „აზერპოჩტის“ (აზერბაიჯანის ფოსტა) შენობა. შავი იანვრის მოვლენების დროს ლენინის ძეგლი დაამხეს. ახლა ძეგლის ადგილას აზერბაიჯანის დროშა ფრიალებს. ლენინის მოედანი კი აზადლიღის (თავისუფლების) მოედნად გადაკეთდა.

1991 წელს, აზერბაიჯანის დამოუკიდებლობის შემდეგ, შენობაში მრავალი ორგანიზაცია და ბიზნეს ფირმა იყო. შენობის სრული რეკონსტრუქციის შემდეგ, ყველა ფირმა გადავიდა ქალაქის სხვა ადგილებში და ოფისები გადაეცა სამთავრობო ორგანიზაციებს.

2006 წლიდან 2010 წლამდე, აზერბაიჯანის მთავრობის მითითებით, შენობა გარემონტდა. შენობის ირგვლივ პარკის რეკონსტრუქციისა და გადამუშავებისთვის 40.8 მილიონი მანათი დაიხარჯა.

შენობაში ფუნქციონირებს ეკოლოგიისა და ბუნებრივი რესურსების სამინისტრო, სოფლის მეურნეობის სამინისტრო, გეოლოგიისა და მინერალური რესურსების სახელმწიფო კომიტეტი, ჰიდრომეტეოროლოგიის სახელმწიფო კომიტეტი, მატერიალური რესურსების სახელმწიფო კომიტეტი, ნიადაგისა და წყლის ეკონომიკის გაუმჯობესების სახელმწიფო კომიტეტი. მოგვიანებით შენობაში განალაგეს კულტურისა და ტურიზმის სამინისტრო, სოციალური დაცვისა და შრომის დაცვის სამინისტრო, შესყიდვების რესპუბლიკური სააგენტო  და საავტორო უფლებების დაცვის რესპუბლიკური სააგენტო.

გამოსახულებები
ძალა ერთობაშია (კოალიცია)

ძალა ერთობაშია — პოლიტიკურ პარტიათა კოალიცია საქართველოში. ჩამოყალიბდა 2018 წლის 15 ივლისს როგორც ოპოზიციური ალიანსი ოქტომბრის საპრეზიდენტო არჩევნებისთვის.

ისტორია
კოალიციის შექმნის მთავარი მიზანი იყო „ქართული ოცნების“ დამარცხება საპრეზიდენტო არჩევნებში. 19 ივლისს ალიანსის წევრები შეჯერდნენ საერთო საარჩევნო კანდიდატზე, რომელიც გახდა გრიგოლ ვაშაძე, საქართველოს საგარეო საქმეთა მინისტრი 2008-2012 წლებში.

2020 წლის 27 ივლისს გიორგი ვაშაძის „ახალმა საქართველომ“ და თაკო ჩარკვიანის „კანონმა და სამართალმა“ კოალიცია დატოვეს და განაცხადეს, რომ ერთად მიიღებდნენ არჩევნებში მონაწილეობას. 1 სექტემბერს კოალიციის წევრებმა განაცხადეს, რომ ოქტომბრის საპრეზიდენტო არჩევნების შემდეგ ალიანსი არ დაიშლება და ამ წლის საპარლამენტო არჩევნებშიც მიიღებს მონაწილეობას. 15 სექტემბერს „ერთიანმა ნაციონალურმა მოძრაობამ“ 4 პოლიტიკურ სუბიექტთან ერთად საარჩევნო ბლოკი შექმნა, რომლის შემადგენლობაში შევიდა საკუთრივ „ნაციონალური მოძრაობა“, „რესპუბლიკური პარტია“, მოძრაობა „სახელმწიფო ხალხისთვის“, მოძრაობა „ჩვენ თვითონ“ („ევროპელი დემოკრატები“) და კახა ოქრიაშვილისა და ცეზარ ჩოჩელის ახალი პარტია „პროგრესი და თავისუფლება“. კოალიციაში შემავალი ზოგიერთი სხვა პარტია არჩევნებზე დამოუკიდებლად დარეგისტრირდა.

პოლიტიკური პლატფორმა
კოალიციის გამოცხადებული მიზნებია: სოფლის მეურნეობის განვითარება, რათა შეწყდეს სოფლების დაცლის პროცესი, ქვეყნის ტურისტული პოტენციალის რეალიზაცია, მერიტოკრატიული სისტემის დანერგვა საჯარო აპარატებში დასაქმებისას და საქართველოს ევროატლანტიკურ სტრუქტურებში გაწევრიანების დაჩქარება.

კოალიციის წევრები
დამფუძნებელი პარტიები და მოძრაობები
ერთიანი ნაციონალური მოძრაობა
ახალი საქართველო
ახალი საქართველოსთვის
სახელმწიფო ხალხისთვის
ეროვნულ-დემოკრატიული პარტია
ქრისტიან-კონსერვატიული პარტია
ევროპელი დემოკრატები
სამოქალაქო ალიანსი თავისუფლებისთვის
საქართველო ლიდერთა შორის
ემსახურე საქართველოს
შემდგომ შეერთებული პარტიები და მოძრაობები
კანონი და სამართალი
საქართველოს რესპუბლიკური პარტია
პროგრესი და თავისუფლება

შედეგები არჩევნებში
საპარლამენტო
საპრეზიდენტო
სებასტიან ვობანი

სებასტიან ლე პრეტრ დე ვობანი (; დ. 1 მაისი, 1633, სენ-ლეჟე-დე-ფუშერე, ნივერნე — გ. 30 მარტი, 1707, პარიზი) — მარკიზი, სამხედრო ინჟინერი, საფრანგეთის მარშალი (1703), საფრანგეთის მეცნიერებათა აკადემიის საპატიო წევრი (1699).

მონაწილეობდა 53 ლაშქრობაში, 104 ბრძოლაში. ხელ,ძღვანელობდა 53 ციხესიმაგრის ალყას, 33 ახალი ციხესიმაგრის მშენებლობასა და 300-ზე მეტის გადაკეთებას. შეიმუშავა პარალელების შექმნის საშუალებით ციხესიმაგრეთა თანადათანობითი იერიშს მეთოდი, რომელსაც საუკუნემდე იყენებდნენ. შემოიღო საარტელერიო შეტევის ახლებური გაგება. ცეცხლს უშენდნენ არა ალყაშემორტყმულ ქალაქს, არამედ სიმაგრის დამცველებს. იყო ნაღმსაფეთქებელი საქმის თეორიის ერთ-ერთი ფუძემდებელი, შექმნა მესანგრეთა და მენაღმეთა ასეულები, 1676 წელს საფუძველი ჩაუყარა სამხედრო ინჟინერთა კრპუსის შექმნას. 1677 წლიდან ყველა საინჟინრო სამუშაოს თვითონ ხელმძღვანელობდა, საფრანგეთს შემოარტყა ციხესიმაგრეთა რკალი, რამაც მნიშვნელოვანი როლი ითამაშა შემდგომ ომებში. ვობანს ეკუთვნის მრავალი ნაშრომი სამხედრო, საინჟინრო და ეკონომიკურ საკითხებზე.
ვოდლოზერო

ვოდლოზერო — ტბა კარელიის რესპუბლიკის სამხრეთ-აღმოსავლეთ ნაწილში. სიგრძე 36 კმ, სიგანე 16 კმ. ფართობი 322 კმ². საშუალო სიღრმე 4 მ. მდებარეობს 136 მ. სიმაღლეზე. სანაპირო ხაზი დაკლაკნილია. აღმოსავლეთ ნაწილში დაახლოებით 200 კუნძულია. საზრდოობს თოვლისა და წვიმის წყლით. წყლის დონის რყევა წლის განმავლობაში დაახლოებით 2 მეტრია. იყინება ნოემბრის დასაწყისში, ყინულძვრა მაისშია. ერთვის მდინარე ილექსა. 1935 წლიდან ტბა გადააქციეს წყალსაცავად. მდიდარია თევზით.
ვოევოდა

ვოევოდა — ძველ სლავური ტერმინი. აღნიშნავდა მხედართმთავარს, მმართველს. რუსეთში ვოევოდა იყო ჯარის უფროსი (გააუქმა პეტრე -მა საუკუნის დასაწყისში), ქალაქის ან ოლქის მმართველი (გაუქმდა 1775 წელს); პოლონეთსა და ლიტვაში — მეფისნაცვალი (მშვიდობიანობის დროს) და მხედართმთავარი (ომიანობის დროს), სავოევოდოს სამხედრო და სამოქალაქო ადმინისტრაციის უფროსი. ვოევოდა ცნობილი იყო სხვა სლავურ ქვეყნებშიც. აგრეთვე - საუკუნის ვლახეთში.
ოსტრავიცე

ოსტრავიცე — მდინარე ჩეხეთის ფრიდეკ-მისტეკის და ოსტრავა-მნესტოს რაიონებში, მორავია-სილეზიის მხარეში. მდინარის სიგრძე 65,1 კმ-ს შეადგენს, ხოლო მისი აუზის ფართობი 827,4 კმ²-ია. მისი დინება ქმნის მორავიისა და სილეზიის ისტორიულ საზღვარს. მდინარის სახელწოდება მისი ძლიერ დაქანებული დინებიდან ( — მკვეთრი) წარმოსდგება.
პეტრე ვოევოდინი

პეტრე ივანეს ძე ვოევოდინი (; დ. 12 ივლისი, [ძვ. სტ. 30 ივნისი], 1884, სუმი — გ. 25 ნოემბერი, 1964, მოსკოვი) — საბჭოთა პარტიული და სახელმწიფო მოღვაწე, სოციალისტური შრომის გმირი (1964), კომპარტიის წევრი (1899 წლიდან).

ბიოგრაფია
13 წლისამ დაიწყო მუშაობა ქარხანაში ეკატერინოსლავში, სადაც 1899 წელს შევიდა სოციალ-დემოკრატ მუშათა წრეში. პარტიულ მუშაობას ეწეოდა ეკატერინოსლავში, სარატოვში, სამარაში, ჩიტასა და სხვა ქალაქებში. 1905 წლის ოქტომბერში ხელმძღვანელობდა სამარის ბოლშევიკთა კომიტეტის მებრძოლ რაზმს. იყო რეპრესირებული. 1912-1913 წლებში ემიგრაციაში გაემგზავრა ამერიკაში. 1913 წელს არალეგალურად დაბრუნდა რუსეთში, მუშაობდა ბაქოში, დააპატიმრეს. 1917 წლიდან იყო დასავლეთ ციმბირის და ურალის სამხარეო სასურსათო ეკონომიკური საბჭოს, 1918 წელს დასავლეთ ციმბირის საოლქო სახალხო მეურნეობის საბჭოს თავმჯდომარე. 1920 წელს მოსკოვი-ვინდავა-რიბინსკის რკინიგზის მთავარი კომისარი. სრულიად რუსეთის ცაკის წევრი. 1920 წლიდან სამეურნეო და ლიტერატურულ-საგამომცემლო სამუშაოზეა. იყო ჟურნალების ელეკტრიფიკაციის და ელეკტრიჩესტვოს რედაქტორი. 1940 წლიდან პერსონალური პენსიონერი სკკპ ყრილობის დელეგატი დაჯილდოებულია 2 ლენინის ორდენით, აგრეთვე მედლებით.
მოჰამედ სალაჰი

მოჰამედ სალაჰი (; დ. 15 ივნისი, 1992) —— ეგვიპტელი ფეხბურთელი. „ლივერპულისა“ და ეგვიპტის ეროვნული ნაკრების თავდამსხმელი.

საკლუბო კარიერა
საფეხბურთო კარიერა სალაჰმა დაიწყო მშობლიურ ქვეყანაში. 2010 წელს იგი შეუერთდა „ბაზელს“, სადაც სადეიუტო სეზონში შვეიცარიის სუპერლიგა და საზონის საუკეთესო ფეხბურთელის წოდება მოიგო. სალაჰის წარმატებულმა ასპარეზობამ უცხოური გრანდების ყურადღება მიიპყრო. 2014 წლის იანვარში იგი ლონდონის „ჩელსში“ გადავიდა 11 მილიონ ფუნტად, თუმცა პირველ სეზონში ვერ დაიმკვიდრა ადგილი ძირითად შემადგენლობაში, რის გამოც ორჯერ იჯარით გაუშვეს იტალიის ჩემპიონატში „ფიორენტინის“ და „რომას“ შემადგენლობაში. 2016 წლიდან „რომამ“ გამოისყიდა მოჰამედ სალაჰის კონტრაქტი. 2017 წელს სალაჰი „ლივერპულს“ შეუერთდა 42 მილიონ ევროდ, რის შედეგადაც გახდა ყველაზე ძვირადღირებული ფეხბურთელი ინგლისური კლუბის ისტორიაში. პირველი გოლი გაიტანა 12 აგვისტოს „უოტფორდის“ წინააღმდეგ პრემიერლიგის გახსნით ტურში. სალაჰი მთელი სეზონის განმავლობაში სტაბილურად მაღალ დონეზე ასპარეზობდა. თამაშის სტილის გამო მას ლიონელ მესის ადარებდნენ. ეგვიპტელმა გულშემატკივრებმა მას სიყვარულით „ფარაონი“ შეარქვეს. 2018 წლის 22 აპრილს პროფესიონალ ფეხბურთელთა ასოციაციამ სალაჰი წლის საუკეთესო ფეხბურთელად დაასახელა. 13 მაისს მოჰამედ სალაჰმა თავისი 32-ე გოლი გაიტანა პრემიერლიგის უკანასკნელ ტურში და გახდა პრემიერლიგის ოქროს ბუტსის მფლობელი. 2018 წლის ივნისში სალაჰს დებიუტი ჰქონდა მსოფლიო ჩემპიონატზე.

მიღწევები
საკლუბო
ბაზელი
შვეიცარიის სუპერლიგა: 2012–13, 2013–14

ლივერპული
ინგლისის პრემიერ ლიგა: 2019–20, 2024-25
უეფა-ს ჩემპიონთა ლიგა: 2018–19; ფინალისტი: 2017–18, 2021–22
უეფა-ს სუპერთასი: 2019
ფიფას საკლუბო მსოფლიო ჩემპიონატი: 2019
ინგლისის სუპერთასი: 2022
ინგლისის ლიგის თასი: 2021–22, 2023–24; ფინალისტი: 2024-25
ინგლისის ასოციაციის თასი: 2021-22
სამხრეთ კორეის პროვინციები

პროვინციები სამხრეთ კორეის ადმინისტრაციული ერთეულებია. სამხრეთ კორეაში ცხრა პროვინციაა: ჩრდილოეთ ჩხუნჩხონი, სამხრეთ შუნგონგი, ჩხუნცხონი, კანვონდო, კიონგიდო, კიონსანი, სამხრეთ კიონსანი, ჩრდილოეთ ჩოლა, სამხრეთ ჩოლა და ჩეჯუდო.

ისტორია
მიუხედავად იმისა, რომ ადგილობრივი ადმინისტრაციის დეტალები დროთა განმავლობაში მნიშვნელოვნად შეიცვალა, ამჟამინდელ სამსაფეხურიან სისტემას ჯერ კიდევ 1882 წელს კოჯონის მეფობის დროს იყენებდნენ. მსგავსი სისტემა ასევე გამოიყენება ჩრდილოეთ კორეაში.

ტიპები
პროვინციები სამხრეთ კორეაში ყველაზე მაღალი რანგის ადმინისტრაციული დაყოფაა. საერთო პროვინციებთან ერთად არსებობს სპეციალური ადმინისტრაციული დაყოფის ოთხი ტიპის თანაბარი სტატუსი: სპეციალური ავტონომიური პროვინცია, სპეციალური ქალაქი, მიტროპოლიტი ქალაქი და სპეციალური ავტონომიური ქალაქი.